Da aba ned a jeds Motiv gnua Zeit hod, daß  ma a moi lenga belicht, gibts no de Möglichkeit untaschiedliche Empfindlichkeitn zum nutzn. Bläd is nur, daß de hean Empfindlichkeitn ned so guad fia de Qualität vo dem Buidl san. Bei Digital gibt's as Rauschn, bei Analog spricht ma vo am körnign Buidl. Des Rauschn is nur greißlich, des Korn ko manchmoi a ganz guad ausschaung, grod bei schwarz-weiß.